1. *melléklet Polgármesteri beszámolóhoz*

**Csanytelek Község Önkormányzata Polgármestere, Társulási Tanács Elnöke**

**beszámolója**

**az Alsó- Tisza-menti Önkormányzati Társulás Társulási Tanácsa**

**2023. évben tartott ülésein hozott döntéseiről**

A Társulás Társulási Tanács 1. ülését 2023. január 27. napján tartotta, ahol főnapirendi pontként a *Felgyői Mini Bölcsőde kialakítása tárgyában hozott döntéséket.* A döntés lényege, hogy a már meglévő nevelési intézményhálózatot, melynek a Felgyő községben kialakított székhelyen óvoda, Csanytelek községben mini bölcsőde és óvoda, Tömörkény községben pedig mini bölcsőde működik, 2023. május 1. napjával kibővül a Felgyői Mini Bölcsődével, ezzel átszervezve a Társulás által fenntartott Alsó- Tisza-menti Többcélú Óvodák és Mini Bölcsődék intézményét. A működéshez szükséges engedélyek megszervezéséhez szükséges intézkedési rendjét magába-foglaló f*orgatókönyvet* fogadott el a Társulás Társulási Tanácsa (a továbbiakban: Tanács). Döntött a Tanács a  *lejárt határidejű határozatok végrehajtásáról szóló beszámoló elfogadásáról.*

A Tanács 2023. február 28. napján tartott ülésén szintén a *Felgyői Mini Bölcsőde kialakítása témakörében* hozott döntéseket: *módosította a Társulás Társulási Megállapodását, a Feladatellátási szerződést, a Társulás Szervezeti és Működési Szabályzatát, az Alsó- Tisza-menti Többcélú Óvodák és Mini Bölcsődék szakmai programját és alapító okiratát.*

A Tanács 2023. április 28. napján tartott ülésén tárgyalta és határozatba foglalta döntését a *Felgyői Mini Bölcsőde szakmai programja kiegészítésére, a Mini Bölcsőde alapító okirata módosítására, a Remény Szociális Alapszolgáltató Központ, az Esély Szociális Alapellátási Központ és a Gondozási Központ Rózsafüzér Szociális Otthoz alapító okirata módosítására, a Csanyteleki székhelyű Remény Szociális Alapszolgáltató Központ szakmai programja, SZMSZ-e, házirendje módosítására* vonatkozóan, az előterjesztésekben foglaltakra alapozva. Tárgyalta még a Tanács által fenntartott *3 szociális intézmény* *2022. évben folytatott működéséről szóló beszámolókban foglaltakat,* melyet változtatás nélkül jóváhagyott, jónak értékelve azt a tevékenységet, amelyet az ellátottak érdekében az intézmény vezetői és munkatársai elláttak. Ezen az ülésen kezdeményezte a Tanács a *gyermekétkeztetés intézményi térítési díját tartalmazó önkormányzati rendelet alkotását, ill. a meglévő jogszabály 2023. évre vonatkozó módosítását.*

A Tanács 4. ülését 2023. május 26. napján tartotta, ahol 10 főnapirendi pontot tárgyalt és hagyott jóvá. Elsőként *módosította a Társulás 2022. évi költségvetését,* majd *meghatározta a Társulás és a Társulás által fenntartott intézmények 2022. évi költségvetési beszámolója szerinti zárását,* ezt követően pedig határozatba foglalta a *2022. évi költségvetési pénzmaradvány felhasználása jogcímeit.* A zárszámadáshoz csatolt *2022. évben végrehajtott belsőellenőri összefoglaló jelentésben* foglaltakat tekintette át és fogadta el a Tanács.Ismét *módosította az általa fenntartott 3 szociális intézmény alapító okiratát,* valamint a *Mini Bölcsődék alapító okiratát.* Döntött még a Tanács a *Felgyői Mini Bölcsőde szakmai programja felülvizsgálatáról*, ami a működési engedély egyik dokumentuma.

2023. június 13. napján tartotta rendkívüli ülésén, melynek összehívását az indokolta, hogy a Magyar Államkincstár Csongrád-Csanád Vármegyei Igazgatósága által hozott döntéséhez igazodóan kénytelen volt *újból módosítani a Társulás fenntartásában lévő 3 szociális intézmény alapító okiratában foglaltakat,* melyet a törzskönyvi nyilvántartás kezelésével megbízott Államkincstár illetékes Igazgatósága napokon beül átvezetett.

Idén augusztus 4. napján rendkívüli ülés keretében tárgyalta a Tanács *a Társulás fenntartásában lévő szociális intézményekben nyújtott szociális ellátások 2023. évi intézményi térítési díja összegének módosításáról szóló 12/2023. (II. 28.) Atmöt határozat* *módosítása* tárgyában hozott döntését, amit az indokolt, hogy a Csongrádi székhelyű Esély Szociális Alapellátási Központ által nyújtott szolgáltatások után megállapított intézményi térítési díjak összege nem felelt meg az intézmény önköltségszámításának. Az ülésen *megbízást adott* *5 évre szólóan Szabóné Pálinkás Györgyi Alsó- Tisza-menti Többcélú Óvodák és Mini Bölcsődék Vezetői feladatai ellátásár 2023. augusztus 16. napjától 2028. augusztus 15. napjáig.* Ezt követően a Tanács *az Alsó- Tisza--menti Többcélú Óvodák és Mini Bölcsődék Vezetője 2023.-2028. időszakra vonatkozó vezetői programja jóváhagyásáról* hozott döntést. Az ülésre felvett napirendi pontként vitatta meg a *Remény Szociális Alapszolgáltató Központ Intézményvezetői beosztása betöltésére pályázati kiírása* tárgyában kiadott előterjesztésben foglaltakat, ami azértvált szükségessé, mert az intézmény vezetője 5 évre szóló megbízása december 9. napján lejár. A pályázat megjelentetése vonatkozó jogszabályban foglaltak szerint ment végbe. Az éves belső ellenőrzési program szerint eljárva aTanács a *Gondozási Központ Rózsafüzér Szociális Otthon pénzügyi ellenőrzéséről szóló belső ellenőri jelentésében írtakat elfogadta,* intézkedési terv kidolgozására nem volt szükség.

Soros ülésén a Tanácsa 2023. augusztus 25. napján tárgyalta *az Alsó- Tisza-menti Többcélú Óvodák és Mini Bölcsődék 2022.-2023. évi beszámolója és 2023.-2024. évi munkaterve* tárgyában benyújtott előterjesztésben foglaltakat, melyet változtatás nélkül *jóváhagyott.* A szakmai ellenőrzés során feltártak miatt a *Gondozási Központ Rózsafüzér Szociális Otthon alapító okirata módosításáról* hozott döntést a Tanács. Ennek magyarázata, hogy az intézmény alapító okirata, központi költségvetésből igényelt támogatás szerinti adata és a működési engedélye tartalma ellátotti létszámra vonatkozóan eltérést mutatott a 2023. évi valós tényekhez képest, ezért a jelenleg fennálló létszámadatok szerint határozta meg a Tanács mindhárom dokumentumban foglaltakat, melynek a törzskönyvi nyilvántartáson való átvezetése megtörtént.

2023. szeptember 29. napján tartotta soros ülését a Tanács, ahol az *Esély Szociális Alapellátási Központ által nyújtott szolgáltatások szakmai programjai, házirendjei és SZMSZ-e, valamint megállapodásaiban* foglalt, az intézményvezető által kezdeményezett változtatásokat tartalmazó előterjesztésbe rögzítettek szerinti *módosításáról* hozott döntést.Ennek oka, hogy a Csongrád-Csanád Vármegyei Kormányhivatal Hatósági Főosztálya Szociális és Gyámügyi Osztálya 2023. június 12. és 14. napján hatósági ellenőrzést tartott a tárgyi szociális intézményben, ahol több eltérés miatt a tárgyi dokumentumok felülvizsgálatára tett indítványt, melyet az intézmény vezetője az adott szociális ellátás iratanyagába beépített, melyet a szakfelügyelet elfogadott.

A Tanács október 27. napján tartott ülésén hozott, határozatba foglalt döntése szerint *módosította az Alsó- Tisza-menti Többcélú Óvodák és Mini Bölcsődék alapító okirata* foglalkoztatási jogviszonyára vonatkozó rendelkezését, mert 2024. január 1. napjától az óvodai közalkalmazotti státuszt felváltja a *köznevelési foglalkoztatotti jogviszony.* Az intézmény alapító okiratában történt változás törzskönyvi nyilvántartáson való átvezetése az illetékes Igazgatóság által megtörtént. Az illetékes Kormányhivatal Szociális és Gyámügyi Osztálya által lefolytatott hatósági ellenőrzés során feltárt hiányosságok felszámolási érdekében a *Gondozási Központ Rózsafüzér Szociális Otthon házi segítségnyújtási szolgáltatás szakmai programja és megállapodása* előírásait *módosította a Tanács*, melyet az ellenőrzést végző szerv elfogadott. Napirendje keretében tárgyalta a Tanács a *belsőellenőrzési feladatok ellátására megállapodás kötésének jóváhagyása, a Társulás 2024. évi belső ellenőrzési programja, időrendi táblázata, kockázatelemzése elfogadása* tárgyában benyújtott dokumentumokat, melyet változtatás nélkül jóváhagyott.

2023. november 24. napján tartotta soros ülését a Tanács, ahol főnapirendi pontja keretében tárgyalta *a személyes gondoskodást nyújtó gyermekjóléti ellátások formáiról, azok igénybevételéről és a gyermekétkeztetés intézményi térítési díjairól szóló 14/2018. (XI. 29.) önkormányzati rendeletet módosító önkormányzati rendelet alkotásának kezdeményezése* tárgyában benyújtott előterjesztésben és a 3 gyermekétkeztetési szolgáltatás nyújtásában érdekeltek által bemutatott díjtétel kalkulációkat 2024. évre vonatkoztatva. Határozatával felkérte a Társulás közigazgatási területére jogalkotásra jogosított Csanytelek Község Önkormányzata Képviselő-testületét önkormányzati rendelet alkotására, melyre sor került, és a rendelet 2024. január 1. napjától lép hatályba.

A Tanács 2023. december 8. napján tartott rendkívüli ülésén a *Remény Szociális Alapszolgáltató Központ intézményvezetői álláshelyére kiírt pályázat bírálata és az intézményvezető személyének megbízása* tárgyában járt el. A pályázat bírálatát végző ideiglenes bizottság véleményét figyelembevéve érvényesnek minősítette az egyedüli pályázó, Mucsiné Mészáros Tímea intézményvezető által benyújtott pályázatát és 2023. december 10. napjától 2028. december 9. napjáig terjedő időre *megbízta az intézmény vezetésével.* Napirendjeként tárgyalta az *Alsó- Tisza-menti Önkormányzati Társulás 2024. évi munkatervében* foglaltakat, melyet változtatás nélkül  *jóváhagyott.* Ezen az ülésen fogadta el a Társulás Társulási Tanácsa 2024. évi munkatervét, igazodva a várható változásokhoz.

Minden felsorolt napirendi pontot, amely *a Tanács és általa fenntartott intézmények költségvetésének megállapítása, módosítása, zárszámadása, pénzmaradványa tárgyában, a* *nevelési-, szociális intézményekre vonatkozó, a gyermekvédelmi, intézményi térítési díj megállapítására, belsőellenőrzések végrehajtására irányult 2023. évben,* az adott érintett önkormányzat Képviselő-testülete tárgyalta, előzetesen véleményezte és támogató javaslattal terjesztette azt a Tanács elé, mellyel eleget tett a Társulás Társulási Megállapodása V. fejezet 11. és 12. pontjában foglalt kötelezettségének. A Képviselő-testületeket képviselő Polgármesterek az adott település testülete által hozott vonatkozó döntését tolmácsolták a Tanács ülésén, ahol személyes jelenlétükkel biztosították a Tanács minden ülése határozatképességét.

C s a n y t e l e k, 2023. december 11.

..................................................................

Erhard Gyula

Társulási Tanács Elnöke