



# ***Csanytelek Község Önkormányzata Jegyzőjétől***

***6647 Csanytelek, Volentér János tér 2. sz.***

## ***🖀: 63/578-512, 06/20/3142365 Email: jegyzo@csanytelek.hu***

CS/1356 -17/2023.

**E L Ő Z E T E S H A T Á S V I Z S G Á L A T**

**Az önkormányzat által nyújtott szociális ellátásokról** szóló

9/2018. (VI. 29.) önkormányzati rendelet módosításáról szóló önkormányzati rendelet-tervezethez

A csatolt jogszabály tervezet előkészítőjeként a jogalkotásról szóló 2010. évi CXXX. törvény 17. §-ában írt kötelezettségemnek eleget téve az alábbiakban terjesztem be *a csatolt rendelet-tervezet bevezetésével járó várható hatások következményeiről alkotott véleményemet és ajánlom a döntéshozók figyelmébe.*

**A jogszabály végrehajtásában az érintettekre gyakorolt (vélelmezett) hatások:**

***Társadalmi:*** a tárgyi önkormányzati rendelet módosításával járó felhívás szerinti változás a település helyi közösségére gyakorolt hatása a szociálisan rászorulók körében mérvadó. Az elemikár bekövetkezése esetén a döntéshozóra háruló felelősség terhét nem lehet jogi fikcióval kivédeni, hiszen azáltal, hogy ezen a jogcímen bárki, jövedelmi, vagyoni helyzetétől függetlenül részesülhet önkormányzati rendkívüli támogatásban, olyan ellenszenvet válthat ki, ami méltatlan helyzetet okoz és morálisan vállalhatatlan. *A szociálisan rászoruló polgárok támogatására* alapozva hozta meg a testület *a tárgyi önkormányzati rendeletét*, melynek szellemiségével elméletileg sem, de gyakorlatilag pedig egyáltalán nem vállalható fel a felhívásban foglaltak jogszabályba foglalása és elemikár bekövetkezése esetén való alkalmazása. Ezért célszerűségi okok miatt az elemikár címén támogatásra való jogosultságról szóló rendelkezés hatályon kívül helyezésével feloldható a döntéshozó ezirányú felelőssége.

***Gazdasági:*** a módosító rendelet nem tartalmaz gazdasági kihatást.

***Költségvetési:*** a módosító rendeletben írtak az önkormányzat és a hivatal adott éves költségvetésének már nem jelenthet anyagi megterhelést a településen szociálisan rászorulóként élők helyzetének javítására fordítandó költségvetési forrás biztosítása, mivel a feladatfinanszírozás keretében nyújtott célzott központi költségvetési forrás lehetővé teszi a feladat biztonságos ellátását, amelyet az önkormányzat saját anyagi forrással egészít ki, mellyel biztosítja a szociális biztonság megteremtéséhez szükséges lehetőségeket.

***Környezeti:*** a módosító rendeletben nem szerepel az érintettek környezetére hatást gyakorló rendelkezés.

***Egészségi:*** a módosító rendeletben rögzítetteknek nincs egészségi kihatása.

***Adminisztratív:*** a hivatalon belül a tárgyi módosító rendelet nem hoz munkateher növekedést.

***A jogszabály megalkotásának szükségessége:*** a módosító önkormányzati rendelet kiadását a törvényességi felügyeletet gyakorló felhívása tette szükségessé, a szociális igazgatásról és szociális ellátásokról szóló 1993. évi III. törvényben *a helyi jogalkotásra kötelezett számára adott felhatalmazás szerinti megfeleltetés és a jogbiztonság garantálása miatt.*

***A jogalkotás elmaradásának várható következményei:*** *mulasztásban megnyilvánuló jogsértés megvalósítása, jogbizonytalanság keltése,* tekintettel arra, hogy az Szt. e feladat végrehajtására kötelezi a jogalkotó döntéshozókat, melynek elmaradása okán (a károk elkerülése érdekében) a Csongrád-Csanád Vármegyei Kormányhivatal által kikényszeríthető, mert a jogalkotás elmaradása esetén az önkormányzat mint jogalkotó helyett, az általa megalkotható jogszabály szerint köteles a további feladata ellátására úgy a jogalkotó mint a végrehajtó szerve. Következményként számolni kell a Jat. szabályainak figyelmen kívül hagyása miatt az esetleges bírósági eljárás lefolytatására, vagy törvényességi felügyeleti intézkedés keretében pénzbírság kiszabására, fegyelmi eljárás lefolytatására.

***A jogszabály alkalmazásához szükséges személyi, szervezeti, tárgyi és pénzügyi feltételek:*** a meglévő feltételekhez képest személyi többlet igény nem keletkezik, munkaidőn belül a feladat megoldható, a hivatal 2023. évi költségvetése terhére informatikai, statisztikai programok frissítésével, szoftverek beszerzése által finanszírozható.

C s a n y t e l e k, 2023. december 01.

Tisztelettel:

………………………………….

Kató Pálné jegyző